
ΤΕΥΧΟΣ ΔΕΥΤΕΡΟ 


Αρ 


. Φύλλου 1295 


ΑΠΟΦΑΣΕΙΣ 

Αριθμ. 1710/51865 

Λεπτομέρειες εφαρμογής των άρθρων 5 και 7 του 
ν. 4492/2017 (ΦΕΚ Α' 156) περί της υποχρεωτι¬ 
κής επισήμανσης προέλευσης στο γάλα και στα 
γαλακτοκομικά προϊόντα. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 2 του άρθρου 8 του ν. 4492/2017 «Διακί¬ 
νηση και εμπορία νωπών και ευαλλοίωτων αγροτικών 
προϊόντων και άλλες διατάξεις» (Α' 156). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α'98). 

γ) Των παρ. 1,2 περ. α', β' και δ' και 3 του άρθρου 33 
του ν. 2538/1997 «Τροποποίηση της κείμενης νομοθεσίας 
για τα γεωργικά και κτηνιατρικά φάρμακα, ρύθμιση χρε¬ 
ών συνεταιριστικών οργανώσεων και άλλες διατάξεις» 
(Α'242), όπως η παρ. 3 αντικαταστάθηκε με την παρ. 2 του 
άρθρου 33 του ν. 3147/2003 «Ρύθμιση θεμάτων αγροτικής 
γης, επίλυση ζητημάτων αποκατασταθέντων και αποκα- 
θισταμένων κτηνοτροφών και άλλες διατάξεις» (Α' 135). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Με την παρούσα απόφαση θεσπίζονται οι λεπτομέ¬ 
ρειες εφαρμογής των άρθρων 5 και 7 του ν. 4492/2017 
(ΑΊ 56) ως προς την υποχρεωτική επισήμανση προέ¬ 
λευσης του γάλακτος στο γάλα και στα γαλακτοκομικά 
προϊόντα. 

Άρθρο 2 

1. Στην περίπτωση των ενδείξεων σύμφωνα με την 
παρ. 1 του άρθρου 5 του ν. 4492/2017 (ΑΊ56) αναγράφο¬ 
νται όλες οι χώρες αναλυτικά, ανεξαρτήτως εάν πρόκει¬ 
ται για χώρα Ε.Ε. ή εκτός Ε.Ε., ολογράφως ή με το διεθνώς 
αναγνωρισμένο ακρωνύμιό τους. 


2. Στην περίπτωση μίξης γάλακτος, οι χώρες αρμέγμα¬ 
τος, σύμφωνα με την παρ. 1 του άρθρου 5 του ν. 4492/ 
2017 (Α' 156), αναφέρονται με φθίνουσα σειρά ανάλογα 
με το ποσοστό πρόσμιξης. Στην περίπτωση μίξης γάλα¬ 
κτος, ανεξαρτήτως αναλογίας, από χώρες εντός Ε.Ε., οι εν¬ 
δείξεις σύμφωνα με την παρ. 3 του άρθρου 5 του ν. 4492/ 
2017 (ΑΊ 56), δύνανται να αποδοθούν ενιαία ως «Προέ¬ 
λευση γάλακτος εντός ΕΕ» ενώ εάν η μίξη γάλακτος πε¬ 
ριλαμβάνει χώρα εκτός ΕΕ δύναται σύμφωνα με την παρ. 
4 του άρθρου 5 του ν. 4492/2017 (ΑΊ 56), οι ενδείξεις 
να αποδοθούν ενιαία «Προέλευση γάλακτος εκτός ΕΕ». 

3. Όπως ορίζει η παρ. 2 του άρθρου 5 του ν. 4492/2017 
(ΑΊ56) μόνο εάν η χώρα αρμέγματος, επεξεργασίας - 
όπως οποιαδήποτε θερμική επεξεργασία, συμπύκνωση 
ή παρασκευή τυρομάζας - και συσκευασίας του τελικού 
προϊόντος είναι μία, δύναται να χρησιμοποιηθεί η ένδει¬ 
ξη «Προέλευση γάλακτος: όνομα χώρας» αντί των ενδεί¬ 
ξεων της παρ. 1 του άρθρου 5 του ν. 4492/2017 (ΑΊ56). 

4. Η χρήση της ελληνικής σημαίας νοείται μόνο σε 
προϊόντα που η προέλευση του γάλακτος και των λοιπών 
γαλακτοκομικών συστατικών είναι αποκλειστικά ελληνι¬ 
κής προέλευσης και τους έχει απονεμηθεί το «Ελληνικό 
Σήμα», βάσει της ΚΥΑ Κ4 7838/2014 (Β' 1432). 

5. Για τα προϊόντα ΠΟΠ δεν αναγράφεται επιπλέον επι¬ 
σήμανση περί προέλευσης του γάλακτος και ισχύουν οι 
ειδικότερες εθνικές και ενωσιακές διατάξεις. 

6. Η αναγραφή των υποχρεωτικών ενδείξεων γίνεται 
με τρόπο ανεξίτηλο, στον οποίο περιλαμβάνεται και η 
εκτύπωση με τη μορφή ίηΙ<]θΐ, τουλάχιστον το κύριο 
οπτικό πεδίο της συσκευασίας του τελικού προϊόντος, 
πλησίον της ονομασίας πώλησης με γραμματοσειρά με¬ 
γέθους τουλάχιστον ίδιου με αυτή. Το ανωτέρω περί της 
γειτνίασης με την ονομασία πώλησης και το μέγεθος της 
γραμματοσειράς ισχύει, εκτός από τα προσυσκευασμένα 
προϊόντα, και για τις ειδικές ταμπέλες στα σημεία πώλη¬ 
σης των μη προσυσκευασμένων προϊόντων. 

7. Οι διατάξεις των άρθρων 5, 6, 7 και 15 του ν. 4492/ 
2017 σχετικά με την υποχρεωτική επισήμανση προέ¬ 
λευσης του γάλακτος και του γάλακτος ως συστατικού 
αφορούν σε όλα τα προϊόντα, προσυσκευασμένα ή μη, 
που αναφέρονται στο Παράρτημα II, ήτοι και τα «Προϊό¬ 
ντα που δεν θεωρούνται και δεν ονομάζονται τυρί» του 
σημείου 5 της ενότητας Α του άρθρου 83 και τα προϊόντα 
με βάση το γάλα του άρθρου 84 του Κώδικα Τροφίμων 
και Ποτών. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 295/12.04.2018 


Άρθρο 3 

Από την υποχρέωση αναγραφής προέλευσης του γάλα¬ 
κτος δεν εξαιρούνται τα προϊόντα ιδιωτικής ετικέτας. Από 
αυτήν εξαιρούνται, σύμφωνα με το άρθρο 7 του ν. 4492/ 
2017 (Α 156), μόνο τα τελικά προϊόντα τα οποία νομίμως 
παράγονται ή αποτελούν αντικείμενο εμπορίας σε άλλο 
κράτος μέλος της Ε.Ε. ή τρίτης χώρας, τα οποία τίθενται 
σε εμπορία στην Ελλάδα αναγράφοντας τη χώρα προ¬ 
έλευσης του τελικού προϊόντος, σύμφωνα με το άρθρο 
60 του Καν. (ΕΕ) 952/2013 του Ευρ. Κοινοβουλίου και 
του Συμβουλίου. 

Άρθρο 4 

Στην περίπτωση εκείνη που, κατά τη διεξαγωγή των 
ελέγχων του άρθρου 6 του ν. 4492/2017 (ΑΊ 56), διαπι¬ 
στωθούν παρεκκλίσεις από την κείμενη νομοθεσία σε 
οποιοδήποτε στάδιο παραγωγής, αξιοποίησης, μετα¬ 
ποίησης, τυποποίησης, διακίνησης και εμπορίας από τα 
αρμόδια κατά περίπτωση κλιμάκια του ΕΦΕΤ, του ΕΛΓΟ 
ΔΗΜΗΤΡΑ ή των Δ/νσεων Αγροτικής Οικονομίας και 
Κτηνιατρικής των περιφερειακών ενοτήτων της χώρας, 


διαβιβάζουν αμελλητί αρμοδίως και σύμφωνα με τη δι¬ 
αδικασία που περιγράφεται στο άρθρο 24 του ν. 4235/ 
2014 (ΦΕΚ Α 32) τα πρακτικά ελέγχου μαζί με τις ενδε¬ 
χόμενες παρατηρήσεις της ελεγχόμενης επιχείρησης. 
Οι αρμόδιες αρχές κοινοποιούν τις αποφάσεις επιβολής 
των διοικητικών κυρώσεων στη Δ/νση Αξιοποίησης και 
Τεχνολογίας Τροφίμων, προκειμένου αυτή να παρακο¬ 
λουθήσει την πορεία εφαρμογής των εν λόγω διατάξεων 
του ν. 4492/2017 και της παρούσας και να αξιολογήσει, 
όπως προβλέπει το άρθρο 8 του ν. 4492/2017, την απο- 
τελεσματικότητα εφαρμογής τους. 

Άρθρο 5 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2018 

Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 



ΕΘΝΙΚΟ 

ΤΥΠΟΓΡΑΦΕΙΟ 

